እቲ ፕሮጀክት ኣብ ዝጀመረሉ እዋን ኣብ ውሽጢ ኣርባዕተ ዓመት ብኽልተ ተርባይናት ሓይሊ ከም ዘመንጩን፡ ኣብ ሸውዓተ ዓመት ድማ ምሉእ ብምሉእ ክዛዘም ምዃኑ ተሓቢሩ ምንባሩ እቲ ኣካያዲ ስራሕ ይዝክር። ንሱ፡ ነቲ ዓብዪ ፕሮጀክት ኣብ ውሽጢ ሸውዓተ ዓመት ክንዛዝሞ ኢና ኢልካ ምሕሳቡ ጌጋ ከም ዝነበረ ይዛረብ። "ንኹሉ'ቲ ትጽቢት ዝግበረሉ ዝነበረ ምፍጻም እንተዝከኣል ነይሩ ግን እንተገደደ ብ2009 ኣ.ኢ ሓይሊ ምምንጫው ምጀመረ ነይሩ" ይብል። ሕዚ ድማ፤ ድሕሪ ክልተ ዓመት ሓይሊ ናይ ምምንጫው ትልሚ ከም ዘሎ ብምግላጽ፡ ኣብ ውሽጢ ኣርባዕተ ዓመት ድማ ምሉእ ብምሉእ ነቲ ህንጸት ንምዝዛም መደብ ከምዝተትሓዘ ገሊጹ። ተወሳኺ ወጻኢ ከድልይ'ዶ ይኸውን?
